text: Søndag bliver varm – men pludselig falder temperaturen 
  30 juni 2019 kl. 06.23
  Det kan blive op mod 30 grader ved middagstid. Senere på eftermiddagen falder temperaturen drastisk. 
  Der er en utrolig varm dag i vente i det meste af Syd- og Sønderjylland. Temperaturen kan blive op mod 30 grader flere steder, og allerede omkring klokken 8 er temperaturen over 20 grader mange steder i landsdelen. Søndag kan blive årets hidtil varmeste dag, men hvis det sker, sker det i København eller det nordsjællandske. Det skriver TV 2 Vejret.
  Sommervejret varer dog ikke ved – særligt ikke ved den jyske vestkyst. Omkring klokken 14 vil en koldfront få temperaturen til at falde til under 25 grader i det vestlige Jylland. Koldfronten vil også få godt fat i blæsten, som tager til, og som kan give store bølger ved Vesterhavet.
  Sent på eftermiddagen vil koldfronten passere, så der er mulighed for en pæn sommeraften.
  #Varm dag venter 😓- allerede i formiddag stiger temperaturen til mellem 25 og 30 grader og i eftermiddag lokalt 32 grader mod øst🌞. Men en koldfront trækker ind over Danmark og det er starten på en noget anden vejrtype den kommende uge 🌦️💨. Læs mere på https://t.co/hh4tpo4t0N
  
  